Vangestadloftet

Det er inngangsportaler i begge etasjene. På portalen i 2. etasje er det et utskåret mannshode og to ormer. Dette skal kanskje forestille «Gunnar i ormegården» som nevnes i heltekvadet om Sigurd Fåvnesbane og som også finnes i Uvdal stavkirke. Portalene viser en ansiktsmaske symmetrisk flankert av ormefigurer og motivet ligner det tilsvarende i Gol stavkirke. Portalene har dobbeltbuet overligger og regnes som en tidlig stil overtatt fra stavkirkene. Denne stilen ble forlatt og portalen begrenset til to beitskier som var tilstrekkelig for å binde sammen tømmerstokkene (overliggeren har ingen funksjon i et laftet tømmerbygg). Pilastrene på beitskiene minner om Vågå kirke fra tidlig 1100-tall. Novene danner en kurve med overgang til utkraging som bærer svalgangen oppe. Loftet ble beskrevet første gang av Nicolay Nicolaysen.

Roar Hauglid antok at overdelen opprinnelig var et bur, selv om de nesten identiske portalene oppe og nede tyder på at delene er like gamle. Basert på ovaltømmer antok Hauglid at loftet var fra en gang på 1300-tallet. 

 Historiske bilder 

 Referanser 

 Eksterne lenker 



Kategori:Kulturminner i Flesberg
Kategori:Byggverk i Flesberg
Kategori:Fredete byggverk i Buskerud
Kategori:Loft